SIR শুনাতিতে ডাক, মুখ খুললেন দেব

ওয়েবডেস্ক-  এসআইআর শুনানিতে (SIR Hearing) ডাক পড়েছে টলিউডের (Tollywood) প্রথম সারির অভিনেতা দেবেরও (Dev)! যা শুনে আশ্চর্য হয়ে গেছে গোটা টলিপাড়া সহ বাকিরাও। কিন্তু হঠাৎ কেন দেবকে ডাকা হল? এনুমারেশন ফর্মে কী এমন অসঙ্গতি হল যে টলিপাড়া এই অন্যতম জনপ্রিয় তারকাক, তৃণমূল সাংসদ ডাকা হল শুনানিতে?

তবে দেব একা নন, ডাক পড়েছে তার বাড়ির একাধিক সদস্যেরও। এই প্রথম মুখ খুললেন দেব। এক অনুষ্ঠানে গিয়ে দেব বলেন, আমি আগেই শুনেছিলাম, আমার কাছে নোটিস আসবে। কারণ বিএলও আমাকে ফোন করেছিলেন। আমি এই নিয়ে শুধু একটাই কথা বলতে চাই যে, আমি এই দেশের একজন নাগরিক। কোনও আইনের বাইরে আমি নই। দেশের সবার জন্য যা আইন আছে, তা আমার জন্য বর্তায়। আমি এই দেশে থাকি, ফলে আমিও আইন মানতে বাধ্য। এর থেকে বেশি আর কিছু বলতে চাই না।‘

সম্প্রতি অনুষ্ঠিত হয়ে গেল ‘প্রজাপতি ২’ ছবিটির স্পেশ্যাল স্ক্রিনিং। সেই অনুষ্ঠান থেকেই এসআইআর হিয়ারিং নিয়ে সকলের সামনে মুখ খুললেন দেব। অভিনেতা বলেন, ‘অনেক মানুষকেই ডাকা হয়েছে, যাচ্ছে হিয়ারিংয়ের জন্য, আমি কি একমাত্র নাকি? এমন হচ্ছে যেন আমাকে অন্য কোথাও ডাকা হয়েছে। আমি ভারতীয় এই দেশের নিয়ম কানুন যা আছে, যেটাকে ল অফ দ্য ল্যান্ড বলে সেটাকে আমি মেনে চলব। আমার কাছে এখনও নোটিস আসেনি। খুব সম্ভবত আমাকে ১৪ তারিখে ডাকা হিয়ারিংয়ে ডাকা হতে পারে, আমার অফিসকে সেটা জানানো হয়েছে। আমি যাব।’

আরও পড়ুন-  নতুন বছরে ফিরছে বুম্বা-ঋতুর জুটি

ঘাটালের সাংসদ দেব (Ghatal MP Dev)। এসআইআর শুনানি নিয়ে তার স্পষ্ট জবাব, নির্বাচনের সময় সব কিছু নিয়ে রাজনীতি। আমি কী কথা বলছি, সেটাও নিয়েও রাজনীতি হয়। ১২-১৩ বছর ধরে রাজনীতি করছি, আমি তার মধ্যে এমন কোনও মন্তব্য করিনি, যাতে আমার দলের কোনও খারাপ হবে। এমন কোনও মন্তব্য করতেও চাই না, যাতে আমার দেশের সংবিধানে কোন দাগ কাটুক। আমি দেশের সংবিধানকে শ্রদ্ধা করি, আমি এটাও চাই যে মমতা বন্দ্যোপাধ্যায় চতুর্থবারে জন্যও মুখ্যমন্ত্রী হয়ে আসুন। এটার মধ্যে কোনও রাজনীতি নেই। এসআইআর একটা নতুন নিয়ম, আমি সেটা মেনে চলব। আমি এই দেশের নাগরিক প্রমাণ করার জন্য যা যা লাগবে সব করব।